న్యూఢిల్లీ (ఆంధ్రజ్యోతి): వ్యవసాయ ఆదాయంపై ఆదాయ పన్ను విధించే ఆలోచనే లేదని కేంద్ర ప్రభుత్వం స్పష్టం చేసింది. కేంద్ర ఆర్థిక మంత్రి అరుణ్ జైట్లీ ఈ మేరకు ట్వీట్ చేశారు. అసలు ఆ విషయం కేంద్ర ప్రభుత్వ పరిధిలోకే రాదన్నారు. ‘వ్యవసాయ ఆదాయంపై ఎలాంటి పన్ను విధించే ఆలోచన కేంద్ర ప్రభుత్వానికి లేదని నేను స్పష్టం చేస్తున్నా’ అన్నారు. ఒక పరిమితికి మించిన వ్యవసాయ ఆదాయంతో సహా గ్రామీణ ప్రాంతాలకు చెందిన కొన్ని ఆదాయాలనూ పన్నుల పరిధిలోకి తేవాలని నీతి ఆయోగ్ సభ్యుడు బిబేక్ దేబ్రాయ్ మంగళవారం సూచించారు. దీనిపై తీవ్ర దుమారం చెలరేగడంతో నీతి ఆయోగ్ కూడా, ఈ సూచన దేబ్రాయ్ వ్యక్తిగత అభిప్రాయమని, వాటితో తమకు ఎలాంటి సంబంధం లేదని తెలిపింది. నీతి ఆయోగ్ సమావేశంలోనూ ఈ విషయం చర్చించలేదని పేర్కొంది.
newdhilly (aandhrajyoti): vyavasaaya aadaayampai aadaaya pannu vidhinche aalochane ledani kendra prabhutvam spashtam chesindi. kendra aardhika mantri arun jaitley ee meraku tweet chesaru. asalu aa vishayam kendra prabhutva paridhiloke raadannaaru. ‘vyavasaaya aadaayampai elanti pannu vidhinche aalochana kendra prabhutvaaniki ledani nenu spashtam chestunna’ annaru. oka parimitiki minchina vyavasaaya aadaayamto sahaa graameena praantaalaku chendina konni aadaayaalanuu pannula paridhiloki tevalani neethi aayog sabhyudu bibake debray mangalavaaram suuchimchaaru. deenipai teevra dumaram chelaregadamto neethi aayog kuudaa, ee suuchana debray vyaktigata abhipraayamani, vaatitho tamaku elanti sambandham ledani telipindi. neethi aayog samavesamlonu ee vishayam charchinchaledani perkondi.